Document ID: /roh_data/filtered/fineweb-2-filterrobots_roh.jsonl.gz/12823

AUA VIVA - aschia senumna nies center dalla pleiv a Mustér - Raveras. Igl onn 1999 havein nus inaugurau nies center sperond che siu num daventi simbol per tutta veta lien. Ord quei motiv ei l'AUA VIVA ina part da nies logo. Ell'aua schai igl origin dalla veta. Cun aua festivein nus il batten e l'aua stezza la seit.
Il funs dalla scartira AUA VIVA fuorma ina crusch aviarta, il logo dalla Baselgia naziunala evangelica dil cantun. La crusch colligia nus cun las ulteriuras 120 pleivs reformadas e cun tut ils reformai dalla Svizra.
Ultra dils survetschs divins dat ei multifaras pusseivladads d'emprender d'enconuscher in l'auter. Nus purschin seras da discussiuns, referats e cuors, apéros communabels e magari in ensolver suenter il survetsch divin.
Nus envidein cordialmein ad ina participaziun activa en nossa pleiv. Gudi in survetsch divin, prendi part ad ina ni l'autra occurenza ni visitei semplamein il center da sentupada AUA VIVA a Mustér-Raveras.
Nus havein plascher da far Vossa enconuschientscha.